PATVIRTINTA

Molėtų rajono savivaldybės tarybos

2021 m. kovo25 d. sprendimu Nr. B1-91

**MOLĖTŲ RAJONO SAVIVALDYBĖS NEVYRIAUSYBINIŲ ORGANIZACIJŲ PROJEKTŲ FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės nevyriausybinių organizacijų projektų finansavimo tvarkos aprašas (toliau – aprašas) nustato Molėtų rajono savivaldybės 2021-2023 metų strateginio veiklos plano patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-1 „Dėl Molėtų rajono savivaldybės strateginio veiklos plano 2021–2023 metams patvirtinimo“ 4 programos „Dalyvavimo demokratijos, bendruomeniškumo skatinimo, gyventojų sveikatinimo ir jų saugumo užtikrinimo programa“ 1.5 tikslo 1.5.2 uždavinio 1.5.2.1 priemonės „Nevyriausybinių organizacijų finansavimas, vadovaujantis Molėtų rajono savivaldybės nevyriausybinių organizacijų projektų finansavimo tvarkos aprašu“ (toliau – priemonė) įgyvendinimo tvarką, reikalavimus projektų paraiškoms, jų teikimo ir vertinimo, finansavimo projektams skyrimo tvarką, lėšų, skirtų projektų įgyvendinimui, panaudojimo kontrolę ir atsakomybę už šio aprašo pažeidimą.
2. Priemonės paskirtis – kartu su nevyriausybinėmis organizacijomis spręsti rajono gyventojams aktualius klausimus.
3. Lėšos priemonei įgyvendinti numatomos kiekvienais metais Molėtų rajono savivaldybės biudžete. Priemonės finansavimo pagal šį aprašą vykdymo pradžia – 2021 metai, pabaiga – 2023 metai.
4. Lėšos priemonei įgyvendinti skiriamos konkurso būdu šiems tikslams:

4.1.nevyriausybinių organizacijų tiksliniams veiklos projektams (toliau – 4.1 tikslas) iš dalies finansuoti. Šiam tikslui skiriama ne mažiau 30 proc. visų nevyriausybinių organizacijų finansavimui pagal šį aprašą skirtų lėšų.

4.2.nevyriausybinių organizacijų veiklai stiprinti (toliau - 4.2. tikslas). Šiam tikslui skiriama ne daugiau 70 proc. visų nevyriausybinių organizacijų finansavimui pagal šį aprašą skirtų lėšų.).

1. Teisinį šio aprašo pagrindą sudaro Lietuvos Respublikos įstatymai, Molėtų rajono savivaldybės strateginis veiklos planas 2021–2023 metams, patvirtintas Molėtų rajono savivaldybės tarybos 2021 m. sausio 28 d. sprendimu Nr. B1-1 „Dėl Molėtų rajono savivaldybės strateginio veiklos plano 2021–2023 metams patvirtinimo“, Molėtų rajono savivaldybės administracijos direktoriaus (toliau – administracijos direktorius) įsakymai ir kiti teisės aktai.

**II SKYRIUS**

**SĄVOKOS**

6. Šiame apraše vartojamos sąvokos:

6.1. **Pareiškėjas** – Molėtų rajono savivaldybės teritorijoje veikianti grupinės arba viešosios naudos nevyriausybinė organizacija (asociacija, labdaros ir paramos fondas, visuomeninė organizacija, viešoji įstaiga, kurios steigėjai yra ne savivaldybė ar valstybinės institucijos, toliau – organizacijos), išskyrus sporto klubus, religines bendruomenes, socialinės integracijos ar socialinių paslaugų organizacijas.

6.2. **Paramos paraiška** –nustatytos formos dokumentas, kurį turi užpildyti ir pateikti pareiškėjas, siekiantis gauti paramą;

6.3. **Projektas** – visuma dokumentų, kuriuose nurodomi numatyti veiksmai, pagrįsti paramos paraiškoje, jos prieduose esama informacija, ir tam tikra pinigų suma tuose dokumentuose numatytiems nevyriausybinės organizacijos projekto tikslams pasiekti.

6.4. **Projekto vadovas** – asmuo, atsakingas už projekto įgyvendinimą.

6.5. **Paraiškų vertinimo komisija** – administracijos direktoriaus įsakymu sudaryta 5 asmenų grupė, pagal nustatytus kriterijus vertinanti nevyriausybinių organizacijų paraiškas.

6.6. **Vertinimo kriterijai** – rodikliai, suteikiantys informaciją apie paraiškų kokybę, projektus ir jų įgyvendinimo rezultatus.

6.7. **Grupinės naudos nevyriausybinė** **organizacija** – nevyriausybinė organizacija, kurios veikla teikia naudą tik jos dalyviams.

6.8. **Viešosios naudos nevyriausybinė organizacija** – nevyriausybinė organizacija, kurios veikla teikia naudą ne tik jos dalyviams, bet ir visuomenei.

6.9. Kitos sąvokos atitinka Lietuvos Respublikos darbo kodekse, Lietuvos Respublikos nevyriausybinių organizacijų plėtros įstatyme ir kituose teisės aktuose vartojamas sąvokas.

**III SKYRIUS**

**KOORDINAVIMAS**

7. Priemonę koordinuoja ir administracinį vertinimą atlieka Molėtų rajono savivaldybės administracijos Kultūros ir švietimo skyriaus jaunimo reikalų koordinatorius (Vilniaus g. 44, Molėtai, 410 kab., tel. (8 383) 40056, el. paštas vilma.meciukoniene@moletai.lt).

8. Pareiškėjai konsultuojami šio aprašo 7 punkte nurodytu adresu ir telefonu.

**IV SKYRIUS**

**REIKALAVIMAI PARAIŠKOMS, JŲ PATEIKIMO TVARKA**

9. Pareiškėjai finansuojami Molėtų rajono savivaldybės administracijai (toliau tekste – Administracija) skelbiant informaciją apie kasmetinį ar papildomą projektų finansavimą, Administracijos internetiniame puslapyje [www.moletai.lt](http://www.moletai.lt). Konkretus paraiškų pateikimo terminas, kuris negali būti trumpesnis kaip 10 darbo dienų, nurodomas kvietime. Paraiškų priėmimo datą ir terminą įsakymu nustato administracijos direktorius.

10. Pareiškėjai, atsižvelgdami į tikslą, pateikia kompiuteriu užpildytą paramos paraišką ( 1 priedą 4.1. tikslo paraiškoms įgyvendinti, 2 priedą - 4.2 tikslo paraiškoms įgyvendinti). Paraiška turi būti užpildyta lietuvių kalba ir patvirtinta pareiškėjo atstovo parašu. Pareiškėjas paraišką privalo pateikti iki kvietime nurodytos datos įskaitytinai. Paraiška su priedais pateikiama asmeniškai, per įgaliotą asmenį, arba atsiunčiama paštu, arba skenuota elektroniniu paštu, arba pasirašyta saugiu elektroniniu parašu šio aprašo 7 punkte nurodytu adresu ar elektroniniu paštu.

11. Viena nevyriausybinė organizacija gali pateikti ne daugiau 2 paraiškų.

12. Maksimali vieno projekto suma pagal 4.2 tikslą yra 1500 Eur.

13. Projektų atrankos konkursui pateikti projektai turi atitikti vieną iš 4 punkte nurodytų tikslų ir bent vieną 14 punkte nurodytų projektų atrankos konkurso prioritetų.

14. Projektų atrankos konkurso prioritetai:

14.1. Pagal 4.1. tikslą - nevyriausybinių organizacijų tiksliniams veiklos projektams iš dalies finansuoti (pildomas 1 priedas):

14.1.1. projektų kofinansavimas (ES paramos fondų, nacionalinių fondų/programų projektams);

14.1.2. per infrastruktūrinius projektus įgyto turto draudimas;

14.1.3. nevyriausybinių organizacijų infrastruktūros išlaikymo išlaidos (nevyriausybinėms organizacijoms registruotoms ir veikiančioms Molėtų rajone, kurioms nėra užtikrintas infrastruktūros išlaikymas iš savivaldybės biudžeto. Maksimali tokio projekto suma neturi viršyti 500 Eur).

14.2. Pagal 4.2 tikslą - nevyriausybinių organizacijų veiklai stiprinti (pildomas 2 priedas):

14.2.1. jaunimo veiklos skatinimas (projektai, skatinantys jaunimo kūrybiškumą, pilietiškumą ir iniciatyvą, aktyvia veikla užimantys daugiau jaunimo, numatantys bendradarbiavimą su jaunimo organizacijomis, skatinantys jaunimo organizacijų kūrimąsi. Šiems projektams reikalingas Molėtų rajono savivaldybės jaunimo reikalų tarybos pritarimas);

14.2.2. kultūrinės, meninės, istorinės savimonės ugdymas, savanorystės skatinimas (kūrybinės stovyklos, plenerai, parodos, leidyba, renginiai, mokymai, akcijos, ir kt.);

14.2.3. rajono nevyriausybinių organizacijų koordinacinė veikla (tik skėtinėms organizacijoms);

14.2.4. nevyriausybinių organizacijų sutelktumo stiprinimas rajono mastu (rajono seniūnijų šventės ir miestelių jubiliejai, dalyvavimas rajoniniuose renginiuose. Projektai turi būti įtraukti į seniūnijos metinį kultūrinės veiklos planą);

14.2.5. bendruomeniškumo ir solidarumo stiprinimas regiono ir respublikos mastu (respublikinių ir regioninių renginių organizavimas rajone ir rajono gyventojų dalyvavimas respublikiniuose renginiuose);

14.2.6. sveikos gyvensenos ir fizinio aktyvumo skatinimas (sveikatinimo programų, sporto varžybų organizavimas).

15. Tinkamomis finansuoti iš priemonės lėšų pripažįstamos tik detaliai pagrįstos, su projekte numatomų veiklų vykdymu susijusios išlaidos (netaikoma 4.1 tikslo projektams). Tinkamomis finansuoti išlaidomis laikomos:

15.1. išlaidos paslaugoms:

15.1.1. maitinimo paslaugoms (ne daugiau kaip 5 Eur 1 asmeniui per dieną, jei renginio trukmė ne mažiau kaip 4 val.);

15.1.2. projekto sklaidos ir viešinimo paslaugoms;

15.1.3. transporto nuomos paslaugoms;

15.1.4. kitoms paslaugoms, kurios yra būtinos siekiant įgyvendinti numatytas veiklas, bet nepriskiriamoms prie Aprašo 22 papunktyje išvardytų išlaidų;

15.2. reikalingoms prekėms, tiesiogiai susijusioms su projekto įgyvendinimo veikla, įsigyti:

15.2.1. kanceliarinėms prekėms;

15.2.2. projekto dalyvių maitinimui skirtoms prekėms (ne daugiau kaip 2,5 Eur 1 asmeniui per dieną, jei renginio trukmė ne mažiau kaip 4 val.);

15.2.3. prizams, suvenyrams, smulkioms ūkinėms prekėms;

15.2.4. kitoms prekėms, kurios yra būtinos siekiant įgyvendinti numatytas veiklas, bet nepriskiriamoms prie Aprašo 22 papunktyje išvardytų išlaidų;

15.3 NVO atributikai įsigyti.

**V SKYRIUS**

**PARAIŠKŲ VERTINIMAS**

16. Po paraiškų gavimo jaunimo reikalų koordinatorius per 5 darbo dienas atlieka administracinį paraiškų vertinimą. Atlikdamas administracinį paraiškos vertinimą jaunimo reikalų koordinatorius tikrina ar paraiška atitinka šiuos formalius konkurso reikalavimus:

16.1. ar paraiškos teikėjas atitinka tvarkos aprašo 6.1 punktą;

16.2. ar pateiktos paraiškos priedas užpildytas pagal pasirinktą prioritetą;

16.3. ar yra visi paraiškoje nurodyti privalomi priedai, nurodyti Molėtų rajono savivaldybės nevyriausybinių organizacijų projektų finansavimo tvarkos aprašo 1 priedo 3 punkte/2 priedo 11 punkte;

16.4. ar paraiška atitinka tikslą ir konkurso prioritetą.

17. per 3 darbo dienas nuo paraiškų pateikimo termino pabaigos jaunimo reikalų koordinatorius išsiunčia paraiškų teikėjams, kurių paraiškos neatitinka 16.1–16.4 papunkčių reikalavimų, pranešimus, juose nurodo paraiškų trūkumus. Pranešimai siunčiami elektroniniu paštu, nurodytu paraiškoje. Paraiškų teikėjai per 3 darbo dienas nuo elektroninio laiško išsiuntimo gali pateikti trūkstamus dokumentus apraše nustatyta tvarka el. paštu vilma.meciukoniene@moletai.lt.

18. paraiškos, neatitikusios reikalavimų, arba nepatikslintos 17 punkte nustatyta tvarka toliau nevertinamos.

19. Paraiškų, atitikusių administracinio vertinimo reikalavimus, tolimesnę vertinimo procedūrą atlieka Administracijos direktoriaus įsakymu sudaryta Nevyriausybinių organizacijų paraiškų vertinimo komisija (toliau – komisija) veikianti pagal komisijos darbo reglamentą, kurį įsakymu tvirtina Administracijos direktorius.

20. Komisija paraiškas vertina balais pagal šiuos kriterijus:

4.1 tikslo paraiškoms:

|  |  |  |  |
| --- | --- | --- | --- |
| Eil. Nr. | Projekto naudos ir kokybės vertinimo kriterijai | Didžiau-sias balų skaičius | Balų ribos |
| 20.1. | Paraiškoje išlaidos apskaičiuotos tinkamai, pagrindžiant prašomos paramos sumą | | |
| 20.1.1. | projekto išlaidos, pagrįstos finansuojamo projekto sutartimi/draudimo prievolės dokumentais/infrastruktūros išlaikymo kainos pagrindimo dokumentais | 2 | 2 |
| 20.1.2. | projekto išlaidos apskaičiuotos iš dalies tinkamai, pateikti ne visi pagrindžiantys dokumentai | 1 |
| 20.2. | Pateiktos paraiškos kokybė: | | |
| 20.2.1. | vertinimo metu pareiškėjai nebuvo siųsti paklausimai dėl duomenų ar informacijos patikslinimo; | 2 | 2 |
| 20.2.2. | vertinimo metu pareiškėjai siųsti paklausimai dėl duomenų ar informacijos patikslinimo. | 1 |
|  | Galima balų suma: | Maksimali - 4 | Minimali  - 2 |

4.2 tikslo paraiškoms:

|  |  |  |  |
| --- | --- | --- | --- |
| Eil. Nr. | Projekto naudos ir kokybės vertinimo kriterijai | Didžiau-sias balų skaičius | Balų ribos |
| 20.3. | Projekte dalyvauja kitos nevyriausybinės organizacijos (pateikti organizacijų raštišką susitarimą): | | |
| 20.3.1. | pareiškėja skėtinė organizacija jungianti daugiau nei 5 rajono organizacijas; | 3 | 3 |
| 20.3.2. | 2 ir daugiau organizacijų. | 2 |
| 20.3.3. | 1 organizacija; |  | 1 |
| 20.4. | Projekto įgyvendinimo plano nuoseklumas ir veiklų ir išlaidų pagrįstumas bei būtinumas: | | |
| 20.4.1. | planas nuoseklus, ir veiklos ir išlaidos pagrįstos komerciniais pasiūlymais arba nuorodomis ir būtinos; | 2 | 2 |
| 20.4.2. | planas pakankamai nuoseklus, veiklos ir išlaidos iš dalies pagrįstos komerciniais pasiūlymais arba nuorodomis ir būtinos. | 1 |
| 20.5. | Pareiškėjo turimos ar pritraukiamos iš kitur lėšos projekto įgyvendinimui (pateikti dokumentą (organizacijos sąskaitos išrašą ar finansavimo prisidėjimą pagrindžiantį raštą su su rėmėju ar partneriu), įrodantį turimas lėšas): | | |
| 20.5.1. | daugiau kaip 30 proc.; | 3 | 3 |
| 20.5.2. | daugiau kaip 20 proc.; | 2 |
| 20.5.3. | nuo 10 iki 20 proc. |  | 1 |
| 20.6. | Pateiktos paraiškos kokybė: | | |
| 20.6.1. | vertinimo metu nenustatyta netinkamų finansuoti išlaidų ir (arba) pareiškėjai nebuvo siųsti paklausimai dėl duomenų ar informacijos patikslinimo; | 2 | 2 |
| 20.6.2. | vertinimo metu nustatyta netinkamų finansuoti išlaidų ir (arba) pareiškėjai siųsti paklausimai dėl duomenų ar informacijos patikslinimo. | 1 |
| 20.7. | Projekto rezultatas ir gyventojų įtraukimo mastas į projekto įgyvendinimą: | | |
| 20.7.1. | Projekte dalyvauja 50 ir daugiau dalyvių; | 2 | 2 |
| 20.7.2. | projekte dalyvauja nuo 20 iki 50 dalyvių; | 1 |
| Galima balų suma: | | Maksimali -12 | Minimali- 5 |

21. Pareiškėjų projektams finansavimas neskiriamas, jeigu:

21.1. pareiškėjas paraiškoje arba jos prieduose pateikė klaidinančią arba melagingą informaciją;

21.2. Molėtų rajono savivaldybės administracija yra nustačiusi praėjusiais metais iš Molėtų rajono savivaldybės biudžeto finansuotų pareiškėjo projektų tikslinio lėšų panaudojimo ar buhalterinės apskaitos pažeidimus;

21.3. pareiškėjas nėra pateikęs Molėtų rajono savivaldybės administracijai projektų buhalterinės ataskaitos dokumentų už praėjusiais metais panaudotas Molėtų rajono savivaldybės biudžeto lėšas ir veiklos ataskaitų;

21.4. projektas neatitinka 4 punkte nurodyto tikslo ir nei vieno 14 punkte nurodyto prioriteto;

21.5. projektas neturi papildomų finansavimo šaltinių (prisidėjimas savanorišku darbu – nėra finansinis įnašas į projektą, finansinis prisidėjimas iš biudžetinių įstaigų – nėra tinkamas);

21.6. projekte numatytos netinkamos finansuoti išlaidos, nurodytos 22 punkte.

21.7. pateikta paraiška neatitinka 12 punkto nuostatų.

21.8. projektas nesurinko minimalaus vertinimo balo (4.1 tikslo paraiškoms 2 minimalūs balai, 4.2 tikslo paraiškoms – 5 minimalūs balai).

22. Netinkamos finansuoti išlaidos, tai išlaidos:

22.1 įsiskolinimams dengti;

22.2. investiciniams projektams rengti ir įgyvendinti;

22.3. projekto įgyvendinimo išlaidoms, finansuojamoms iš kitų finansavimo šaltinių, apmokėti;

22.4. kelionėms į užsienį;

22.5. projekto lėšos numatytos pastatams rekonstruoti arba kapitaliai remontuoti, ilgalaikiam turtui, kurio kaina didesnė nei 500 eurų, įsigyti, panaudoti kitiems projektams, išskyrus 4.1 tikslo projektus.

23. Komisija, nustačiusi, kad kai kurios paraiškos biudžete numatytos išlaidos nėra būtinos planuojamiems projekto rezultatams pasiekti, taip pat, jei paraiškos sąmatoje nurodytos išlaidos nėra realios, akivaizdžiai neatitinka rinkos kainos arba yra nepakankamai pagrįstos, gali siūlyti skirti pareiškėjui mažesnę nei paraiškoje prašoma paramos sumą.

24. Jeigu paraiškos vertinimo metu vertintojui kyla papildomų klausimų, vertintojas elektroniniu paštu pareiškėjui išsiunčia paklausimą. Pareiškėjo atsakymui pateikti suteikiamas iki 2 darbo dienų terminas nuo paklausimo išsiuntimo elektroniniu paštu dienos. Per nustatytą terminą nepateikus prašomų dokumentų ir (ar) duomenų ar pateikus ne visus prašomus dokumentus ir (ar) duomenis, paramos paraiška toliau nevertinama ir siūloma ją atmesti.

25. Komisija, įvertinusi pareiškėjų paraiškas, teikia administracijos direktoriui rekomendacijas ir pasiūlymus dėl projektų finansavimo.

**VI SKYRIUS**

**LĖŠŲ SKYRIMO IR ADMINISTRAVIMO TVARKA**

26. Lėšas projektų įgyvendinimui skiria įsakymu administracijos direktorius, atsižvelgdamas į komisijos rekomendacijas ir pasiūlymus. Sprendimas priimamas per 15 darbo dienų nuo paskutinės paraiškų pateikimo dienos.

27. Jaunimo reikalų koordinatorius ne vėliau kaip per 3 darbo dienas nuo sprendimo priėmimo dienos raštu arba elektroniniu paštu informuoja pareiškėjus apie priimtą sprendimą. Informacija apie projektus, kuriems skirtas finansavimas, papildomai skelbiama interneto svetainėje [www.moletai.lt](http://www.moletai.lt).

28. Pareiškėjas per 10 darbo dienų nuo sprendimo priėmimo datos privalo pasirašyti sutartį saugiu elektroniniu parašu arba atvykti sudaryti projekto finansavimo sutartį adresu: Vilniaus g. 44, Molėtai, 410. kab. Pareiškėjui nepasirašius sutarties per 10 darbo dienų, administracijos direktorius įsakymu sprendimą skirti finansavimą, pripažįsta netekusiu galios.

29. Projekto finansavimo sutartis su finansavimą gavusiais pareiškėjais dėl finansavimo skyrimo pasirašo administracijos direktorius.

30. Projekto sąmatą (3 priedas), kuri yra neatskiriama projekto finansavimo sutarties dalis, savo parašu arba saugiu elektroniniu parašu tvirtina finansavimą gavęs pareiškėjas. Lėšos projekto įgyvendinimui pervedamos projekto finansavimo sutartyje nustatytais terminais ir tvarka.

**VII SKYRIUS**

**ATSAKOMYBĖ IR KONTROLĖ**

31. Pareiškėjas, vykdydamas sutartinius įsipareigojimus dėl projekto įgyvendinimui skirto finansavimo, užtikrinalėšų panaudojimą pagal tikslinę paskirtį ir atsako už nepanaudotų ar neteisėtai panaudotų lėšų grąžinimą į Molėtų rajono savivaldybės biudžetą.

32. Projekto įgyvendinimui skirtos lėšos privalo būti panaudotos tik toms išlaidoms apmokėti, kurios buvo numatytos prie projekto finansavimo sutarties pridėtoje sąmatoje.

33. Pareiškėjas pasibaigus projekto įgyvendinimui, projekto finansavimo sutartyse nustatytais terminais, Buhalterinės apskaitos skyriui pateikia biudžeto išlaidų sąmatos įvykdymo ataskaitą (4 priedas), buhalterinės apskaitos dokumentų, pagrindžiančių lėšų panaudojimą, suvestinę (5 priedas) ir projekto įvykdymo ataskaitą (6 priedas). Pareiškėjai, įgyvendinę 4.2 tikslo projektus, kartu su ataskaitomis, elektroniniu paštu [vilma.meciukoniene@moletai.lt](mailto:vilma.meciukoniene@moletai.lt) pateikia užpildytą projekto viešinimo formą, kuri skelbiama <https://www.moletai.lt/go.php/lit/Nvo-finansavimo-galimybes>.

34. Pareiškėjų paraiškų skaitmeninės kopijos registruojamos ir saugomos Molėtų rajono savivaldybės dokumentų valdymo sistemoje.

35. Projektų finansinė ir veiklos kontrolė atliekama Lietuvos Respublikos įstatymų ir kitų teisės aktų nustatyta tvarka.

**VIII SKYRIUS**

**BAIGIAMOSIOS NUOSTATOS**

36. Šis aprašas gali būti keičiamas Molėtų rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės nevyriausybinių organizacijų projektų finansavimo tvarkos aprašo

1 priedas

**NEVYRIAUSYBINĖS ORGANIZACIJOS PROJEKTO**

PARAIŠKOS PRIEDAS

**(4.1. tikslo projektams)**

**1. Duomenys apie paraiškos teikėją**

|  |  |  |
| --- | --- | --- |
| Pareiškėjo pavadinimas |  | |
| Pareiškėjo teisinė forma |  | |
| Pareiškėjo rekvizitai | subjekto kodas |  |
| adresas:  gatvė, namo numeris, pašto indeksas, vietovė |  |
| tel. |  |
| faksas |  |
| el. p. adresas |  |
| pareiškėjo bankas |  |
| banko kodas |  |
| sąskaitos numeris |  |

**2. Duomenys apie projektą, kuriam prašoma parama:**

|  |  |
| --- | --- |
| Pasirinktas tikslas |  |
| Pasirinktas prioritetas |  |
| Projekto pavadinimas |  |
| Prašoma parama (Eur) | *Nurodoma iš Administracijos prašoma finansuoti lėšų suma* |
| Kuriam ketvirčiui reikalingos lėšos |  |
| Trumpas projekto aprašymas ir prašomos paramos iš Administracijos pagrindimas | *Aprašomos pagrindinės projekto veiklos ir planuojamas rezultatas (ne daugiau kaip 5 sakiniai)*  *Nurodoma kam bus naudojama gauta iš Administracijos parama, kokio dydžio lėšų suma proc. nuo bendro projekto biudžeto/gautos iš kitų finansavimo šaltinių paramos reikalinga iš Administracijos.* |
| Bendra projekto vertė | *Nurodoma bendra projekto vertė* |

**3. Teikiamų dokumentų sąrašas:**

|  |  |  |
| --- | --- | --- |
| **Eil. Nr.** | **Teikiamas dokumentas** | **Lapų skaičius** |
| **3.1.** | Dokumento, patvirtinančio asmens teisę veikti pareiškėjo vardu, originalą ar tinkamai patvirtintą jo kopiją (teikiamas tuo atveju, jei pareiškėjui atstovauja ne vadovas) |  |
| **3.2.** | Kofinansavimo/ draudimo išlaidų/infrastruktūros išlaikymo lėšas patvirtinantys dokumentai (finansuojamo projekto sutartis, sąskaita arba draudimo faktą/infrastruktūros išlaidas patvirtinantis dokumentas) |  |
| **3.3.** | Projekto finansavimo sąlygų aprašo/ programos taisyklių nuoroda, nurodanti projekto finansavimo intensyvumą (taikoma kofinansavimo projektams) |  |
| **3.4.** | Pasirašyta pareiškėjo deklaracija |  |

Projekto vadovas \_\_\_\_\_\_\_\_\_\_\_

(parašas) (vardas ir pavardė) (data)

Organizacijos vadovas \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(parašas) (vardas ir pavardė) (data)

Finansininkas  **\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_**

(parašas) (vardas ir pavardė) (data)

**PAREIŠKĖJO DEKLARACIJA**

|  |
| --- |
| **Aš, žemiau pasirašęs asmuo, patvirtinu, kad:**   * visa informacija, pateikta paraiškoje finansinei paramai gauti ir visuose jos prieduose (toliau vadinama – paraiška), yra teisinga; * pateikdamas šią paraišką, pareiškėjas yra susipažinęs su visomis paramos teikimo sąlygomis, prioritetais ir apribojimais, žino atsakomybę ir padarinius, šių sąlygų nesilaikius; * paraiškoje nurodytą projektą ketinama įgyvendinti taip, kaip nurodyta šioje paraiškoje ir jos prieduose; * pareiškėjas yra tiesiogiai atsakingas už projektą ir už teikiamos paramos projektui tinkamą valdymą; * prašoma parama yra būtina projektui įgyvendinti; * pareiškėjas vykdys reguliarią projekto įgyvendinimo stebėseną tam, kad užtikrintų projekto įgyvendinimą ir rezultatų tęstinumą, kaip numatyta paraiškoje; * pareiškėjas tinkamai informuos Molėtų r. savivaldybės administraciją apie bet kokius duomenų, veiklų pasikeitimus ir bet kokius kitus pasikeitimus, nukrypimus, vykdant projektą; * pareiškėjas sutinka, kad projektas būtų reguliariai stebimas ir tikrinamas ; * pareiškėjas sutinka, projektui pasibaigus, visiškai atsiskaityti už suteiktą finansinę paramą; * pareiškėjas įsipareigoja tinkamai nustatyta tvarka saugoti ir pateikti Molėtų r. savivaldybėsadministracijai bet kokius dokumentus, susijusius su projektu; * Molėtų r. savivaldybės administracijos prašymu pareiškėjas įsipareigoja pateikti papildomą informaciją (dokumentus), kuri leistų visapusiškai atlikti projekto vertinimą; * Pareiškėjas neprieštarauja, kad visa projekto informacija ir nuotraukos būtų naudojamos viešinimo tikslams. |

Projekto pareiškėjo vardu :

Vardas, pavardė

Parašas

Pareigos

Data A.V.

Molėtų rajono savivaldybės nevyriausybinių organizacijų projektų finansavimo tvarkos aprašo

2 priedas

**NEVYRIAUSYBINĖS ORGANIZACIJOS PROJEKTO**

PARAIŠKA

(4.2 tikslo projektams)

**1. Duomenys apie paraiškos teikėją**

|  |  |  |
| --- | --- | --- |
| Pareiškėjo pavadinimas |  | |
| Pareiškėjo teisinė forma |  | |
| Pareiškėjo rekvizitai | subjekto kodas |  |
| adresas:  gatvė, namo numeris, pašto indeksas, vietovė |  |
| tel. |  |
| faksas |  |
| el. p. adresas |  |
| pareiškėjo bankas |  |
| banko kodas |  |
| sąskaitos numeris |  |

**2. Ar projektas turi partnerį (-ius)**

|  |  |
| --- | --- |
| Ar projektas turi partnerį (-ius) | taip ne |

**3. Duomenys apie projektą, kuriam prašoma parama:**

|  |  |
| --- | --- |
| Pasirinktas tikslas |  |
| Pasirinktas prioritetas |  |
| Projekto pavadinimas |  |
| Bendra projekto vertė (Eur) |  |
| Prašoma parama (Eur) |  |
| Kuriam ketvirčiui reikalingos lėšos |  |
| Nuosavo indėlio vertė (Eur) |  |
| Projekto įgyvendinimo trukmė, mėn. |  |
| Projekto pradžia: |  |
| Projekto pabaiga: |  |

**4. Projekto santrauka:**

|  |
| --- |
| 4.1. Projekto tikslai  *Rekomenduojama, kad projektas turėtų 1 tikslą.*  *Nurodomas projekto tikslas, t. y., ko norima pasiekti įgyvendinus projektą. Projekto tikslas turi būti konkretus ir pasiekiamas* |
| 4.2. Projekto uždaviniai  *Nurodyti konkrečius ir aiškius uždavinius( ne daugiau kaip 2 uždaviniai vienam tikslui)* |
| 4.3. Projekto esmės aprašymas  *Projekto esmės aprašymas turi užimti ne daugiau kaip vieną puslapį (A4 formato)*  *Nurodoma kaip pareiškėjas ir projekto veiklos atitinka Aprašo 14 punkte nustatytus prioritetus.*  *Detalizuojamos pagrindines projekto veiklas, pagrindžiamas šių veiklų būtinumas projekto įgyvendinimui.*  *Pagrindžiama kaip veikla susijusi su planuojamomis patirti išlaidomis.* |
| 4.4 Projekto dalyvių skaičius  *Nurodoma kokia pagrindinė tikslinė grupė, kodėl ji pasirinkta.*  *Nurodomas projekto dalyvių skaičius.* |

**5. Projekto rezultatai bei jų įgyvendinimo rodikliai** konkretūs**,** išmatuojami, tikslūs, realistiški ir apibrėžti laiko požiūriu

|  |  |
| --- | --- |
| Rezultato pavadinimas (paslaugos, produktai) | Matavimo vienetas |
|  |  |
|  |  |

**6. Projekto tvarkaraštis**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Veikla**  (ką nuveiksite, siekdami tikslo ir įgyvendindami uždavinius) | **Mėnesiai** | | | | | | | | | | | |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

**Žymėjimas**

|  |  |  |
| --- | --- | --- |
|  |  | X |

- projekto veikla nevykdoma - projekto veikla vykdoma

**7. Projekto biudžetas**

|  |  |  |  |  |  |  |
| --- | --- | --- | --- | --- | --- | --- |
| Eil.Nr. | Išlaidų pavadinimas | Mato vienetai | Kaina | Kiekis | Suma (Eur) | Iš savivaldybės prašoma suma (Eur) |
| 1. |  |  |  |  |  |  |
| 2. |  |  |  |  |  |  |
|  | Iš viso |  |  |  |  |  |

**8. Turimos ar pritrauktos iš kitur lėšos projekto įgyvendinimui:**

|  |  |  |
| --- | --- | --- |
| Lėšų davėjas | Dokumentas, patvirtinantis turimas ar gaunamas lėšas | Turima ar gauta suma, Eur |
|  |  |  |
|  |  |  |
|  |  |  |

**9. Projekto partneriai:**

|  |  |  |  |
| --- | --- | --- | --- |
| Eil. Nr. | Partnerio pavadinimas | Veikla projekte | Pastabos |
| 1. |  |  |  |
| 2. |  |  |  |
|  |  |  |  |

**10. Informavimo apie projektą ir projekto viešinimo priemonės (*kaip bus skleidžiama informacija apie projekto vykdymą).***

**11. Teikiamų dokumentų sąrašas:**

|  |  |  |
| --- | --- | --- |
| **Eil. Nr.** | **Teikiamas dokumentas** | **Lapų skaičius** |
| **10.1.** | Dokumento, patvirtinančio asmens teisę veikti pareiškėjo vardu, originalą ar tinkamai patvirtintą jo kopiją (teikiamas tuo atveju, jei pareiškėjui atstovauja ne vadovas) |  |
| **10.2.** | Nuosavo indėlio prisidėjimą patvirtinantys dokumentai (banko sąskaitos išrašas, rėmėjo ar partnerio finansinį prisidėjimą pagrindžiantis raštas) |  |
| **10.3.** | Išlaidas patvirtinančių dokumentų kopijos (komerciniai pasiūlymai, nuorodos į įsigyjamas paslaugas, prekes) |  |
| **10.4.** | Bendradarbiavimo susitarimo, sutarties kopija ( jeigu projektas įgyvendinamas su partneriu) |  |
| **10.5.** | Pasirašyta pareiškėjo deklaracija |  |

Projekto vadovas \_\_\_\_\_\_\_\_\_\_\_

(parašas) (vardas ir pavardė) (data)

Organizacijos vadovas \_\_\_\_\_\_\_\_\_\_\_

(parašas) (vardas ir pavardė) (data)

Finansininkas  **\_\_\_\_\_\_\_\_\_\_\_\_**

(parašas) (vardas ir pavardė) (data)

**PAREIŠKĖJO DEKLARACIJA**

|  |
| --- |
| **Aš, žemiau pasirašęs asmuo, patvirtinu, kad:**   * visa informacija, pateikta paraiškoje finansinei paramai gauti ir visuose jos prieduose (toliau vadinama – paraiška), yra teisinga; * pateikdamas šią paraišką, pareiškėjas yra susipažinęs su visomis paramos teikimo sąlygomis, prioritetais ir apribojimais, žino atsakomybę ir padarinius, šių sąlygų nesilaikius; * paraiškoje nurodytą projektą ketinama įgyvendinti taip, kaip nurodyta šioje paraiškoje ir jos prieduose; * pareiškėjas yra tiesiogiai atsakingas už projektą ir už teikiamos paramos projektui tinkamą valdymą; * prašoma parama yra būtina projektui įgyvendinti; * pareiškėjas vykdys reguliarią projekto įgyvendinimo stebėseną tam, kad užtikrintų projekto įgyvendinimą ir rezultatų tęstinumą, kaip numatyta paraiškoje; * pareiškėjas tinkamai informuos Molėtų r. savivaldybės administraciją apie bet kokius duomenų, veiklų pasikeitimus ir bet kokius kitus pasikeitimus, nukrypimus, vykdant projektą; * pareiškėjas sutinka, kad projektas būtų reguliariai stebimas ir tikrinamas ; * pareiškėjas sutinka, projektui pasibaigus , visiškai atsiskaityti už suteiktą finansinę paramą; * pareiškėjas įsipareigoja tinkamai nustatyta tvarka saugoti ir pateikti Molėtų r. savivaldybės administracijai bet kokius dokumentus, susijusius su projektu; * Molėtų r. savivaldybės administracijos prašymu pareiškėjas įsipareigoja pateikti papildomą informaciją (dokumentus), kuri leistų visapusiškai atlikti projekto vertinimą. * Pareiškėjas neprieštarauja, kad visa projekto informacija ir nuotraukos būtų naudojamos viešinimo tikslams. |

Projekto pareiškėjo vardu :

Vardas, pavardė

Parašas

Pareigos

Data A.V.